બેલ્જિયમ વિરુદ્ધ વિશ્વ કપમાં ફ્રાંસની ત્રણ મેચમાં આ ત્રીજી જીત છે. આ પહેલા ફ્રાંસે 1938ના વર્લ્ડ કપ વખતે ગ્રુપ સ્ટેજમાં બેલ્જિયમને 3-1થી અને 1986ના વર્લ્ડ કપમાં ત્રીજા રાઉન્ડના પ્લે ઓફ મેચમાં 4-2થી હાર આપી હતી. ગઇકાલની હારથી બેલ્જિયમનું સતત 24 મેચથી ચાલ્યું આવતું વિજય અભિયાન પણ થંભી ગયું હતું. આ દરમિયાન તેણે 78 ગોલ કર્યા હતા પણ વિશ્વ કપના સેમિ ફાઇનલમાં બેલ્જિયમ એક પણ ગોલ કરી શક્યું ન હતું. જો કે બેલ્જિયમની ટીમ વિશ્વ કપમાં તેના શ્રેષ્ઠ પ્રદર્શન સાથે વિદાય થઇ છે. બેલ્જિયમ તેના પ્રદર્શનથી ચાહકોના દિલ જીતવામાં સફળ રહી છે.